Diari Oficial de la Generalitat Valenciana


Sumari del DOGV 2416, del 29-12-1994 (1994/833418)

RESOLUCIÓ de 28 de juliol de 1994, de la Conselleria d'Indústria, Comerç i Turisme, per la qual es declara aigua mineral natural la procedent del pou situat a la partida El Coto, finca El Pinarejo, pedanía de San Antonio, del terme municipal de Requena (València).
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2416

Data del DOGV
:   29-12-1994

Secció del DOGV
:   ALTRES DISPOSICIONS

Número del document
:   1994/833418


Data del document
:   28-07-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 28 de juliol de 1994, de la Conselleria d'Indústria, Comerç i Turisme, per la qual es declara aigua mineral natural la procedent del pou situat a la partida El Coto, finca El Pinarejo, pedania de San Antonio, del terme municipal de Requena (València).   
Vista la sol·licitud formulada per Jaime Lamo de Espinosa y Michels, amb DNI núm. 85.703.607, amb data 07.03.91, a aquesta Conselleria d'Indústria, Comerç i Turisme i domiciliat a Madrid, passeig de Moret número 7, districte postal 28406.  
Resultant que el sol·licitant és propietari de la parcel·la de terreny 101, polígon 104, situada al terme municipal de Requena, partida El Coto, finca El Pinarejo, a la província de València.  
Resultant que té concedida l'autorització d'obres soterrànies amb el número 6.159.  
Resultant que el sondeig, de 150 metres de profunditat està situat en les coordenades U.T.M. següents: X = 660.900 i Y = 4.379.600.  
Resultant que d'acord amb la documentació aportada pel sol·licitant, els informes de l'Institut Tecnològic Geominer d'Espanya i de la Conselleria de Sanitat i Consum, es declarà l'aigua procedent del Sondeig 6.159 com a aigua de font per una resolució del conseller d'Indústria, Comerç i Turisme, amb data 09.12.93.  
Resultant que, notificada la resolució a l'interessat, aquest sol·licità per mitjà d'un escrit a l'àrea d'Indústria, amb data 30.12.93, la revisió de l'expedient de declaració d'aigua de font en el sentit que es declarara aigua mineral natural.  
Resultant que l'interessat presentà amb data 18.04.94 documentació complementària, consistent en sengles informes del Laboratori Dr. Oliver Rodés, SA, i de la càtedra d'Hidrologia Mèdica de la facultat de medicina de la universitat Complutense de Madrid i que ambdós informes s'enviaren amb data 11.05.94 a la Conselleria de Sanitat i Consum, i que posteriorment es va demanar un informe segons s'estableix en l'article 19.1 del Reial Decret 1.164/91, de 22 de juliol, pel qual s'aprova la reglamentació tècnico-sanitària per a l'elaboració, circulació i comerç d'aigües de beguda envasades, i l'article 39 del Reial Decret 2.857/78, de 25 d'agost, pel qual s'aprova el Reglament General per al Règim de la Mineria.  
Vist l'informe emés per la Direcció General de Salut Pública de la Conselleria de Sanitat i Consum de data 06.07.94.  
Considerant que s'han acomplert els preceptes reconeguts en el vigent Reglament General per al Règim de la Mineria i en el Reial Decret 1.164/91, de la reglamentació tècnico-sanitària per a l'elaboració, la circulació i el comerç d'aigües de beguda envasada.  
Aquesta Conselleria d'Indústria, Comerç i Turisme acorda aprovar tot el que s'ha actuat i declara aigua mineral natural la procedent del pou, propietat de Jaime Lamo de Espinosa y Michels, de coordenades U.T.M.: X = 660.900 i Y = 4.379.600, situat a la partida El Coto, finca El Pinarejo, en la pedania de San Antonio del terme municipal de Requena (València).  
Contra aquesta resolució, que posa fi a la via administrativa, podrà interposar-s'hi un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta resolució, d'acord amb el que es disposa en l'article 58.3 de la llei reguladora de la jurisdicció, de 27 de desembre de 1956.  
Valencia, 28 de juliol de 1994.- El conseller d'Indústria, Comerç i turisme: Martín Sevilla Jiménez.